<b>תשובה </b>מהיכא תיתי שישלימו בהם מניין מאחר שהם אינם מודים בדברי רז''ל ואם כן ודאי הם אין משלימין המניין והראיה לזה ממה שאמרו בעירוב או ביד מי שאינו מודה בערוב וכו' אינו עירוב וכ''ש אלו שאינם מודים בחוקים אלו כלל בודאי שאינם מצטרפים לא למניין לקדיש לתפלה ולא לזמון ולא לשום דבר ואפילו יהיו מאה כלא חשיבי דהם אינן משגיחין בדברי רז''ל כלל כי אם מה שיראה להם מהכתובים ואין משימין לב על כל החקים והמשפטים אשר צוו רז"ל ומי שאינן מודה בדבריהם אינה נוכל להצטרף עמהם בדבר אשר הם תקנו ואלו אינם מודים ובודאי אסור הוא: וכתב משה